יואל שוורץ

הרב יואל שוורץ (ט"ז בתשרי ה'ת"ש, 29 בספטמבר 1939 – י"ב באלול ה'תשפ"ב, 8 בספטמבר 2022) היה רב, איש חינוך חרדי ומחבר ספרים.

ביוגרפיה
ממוזער|הרב שוורץ, אפריל 2012
נולד בארץ ישראל, בנם היחיד של אהרן (גבאי בית הכנסת זיכרון משה) ולאה (נפטרה 1985) שוורץ, ילידי הונגריה שהתיישבו בירושלים.

למד שנתיים בישיבת קול תורה, בפרט אצל הרב גדליה אייזמן, וארבע שנים בישיבת פוניבז', שם היה מתלמידיו של הרב יחזקאל לוינשטיין ואף כתב ספר אודותיו. לאחר מכן למד בישיבת מיר שם למד בחברותא עם הרב חיים שמואלביץ ואף קיבל ממנו סמיכה, והסכמה לספרו בן תורה וישיבהספר בן תורה וישיבה - באתר אוצר החכמה. .

היה מקורב מאוד לרב שלמה זלמן אוירבך והיה מתיעץ איתו הרבה בהלכה. לאחר פטירתו היה מתייעץ רבות עם הרב יוסף שלום אלישיב.

מגיל 25 החל לכהן כמשגיח בישיבת איתרי. במשך השנים כיהן כר"מ ומשגיח בישיבות עזתה בנתיבות, אופקים, איתרי ודבר ירושלים.

היה מחלוצי בדיקות התולעים בירקות ושותף ביצירת הפתרון של ירקות ללא תולעים. בתחילת הדרך כאשר הרעיון היה בשלביו הראשוניים וכדי לקדמו, היה מוכר את התוצרת בחנות שבבעלותו 'סריגת יואל' הממוקמת עד היום ברחוב מאה שערים בואכה כיכר השבת בירושלים.

בשנת תשמ"ג הוציא ספר 'אור לעמים' על החשיבות והחובה ללמד את הגויים את שבע מצוות בני נח, שהם חייבים בהם. בספר הוא כתב ופרט את דיני השבע המצוות. לאחר כמה שנים הספר התגלגל לידי גוים שהתלהבו מהדבר ובאו לבקש מהרב שוורץ שילמד אותם את הדינים וההלכות. אותם בני נח תרגמו את הספר 'אור לעמים' למספר שפות: אנגלית, צרפתית, גרמנית, ספרדית, רוסיתמסופר בשער הספר ואתם עדי באוצר החכמה. וכן ראו עולם החסידות גיליון 179 סיון תשס"ז.

 . ובהמשך אף תרגם ערבי את הספר לערבית, בית ספר ערבי ישראלי קנה ספרים לחלק לתלמידים וכעבור זמן קצר המהדורה כולה אזלה.

מתחילת שנות התשעים הוא ליווה את קהילת "בני נח" שבארצות הברית מייסודו של הארכאולוג ונדל ג'ונס. בשנת ה'תשס"ו הגיעה קבוצה של בני נח לירושלים וקיבלו עליהם לפני בית הדין לקיים את המצוות כמו שיורו להם הרבניםמתוך הספר 'המאורע ההיסטורי של קבלת מנהיגי בני נח את סמכות בית הדין היהודי בירושלים' באתר אוצר החכמה. לדעתו ראוי לכל בן נח לקבל את המצוות לפני בית דין, בכך יחשב חסיד אומות העולם וכעין גר תושב ויקבל שכר כמצווה ועושהשם. וראו רמב"ם .

בשל פעילותו זו הוזמן בשנת 2010 לכינוס בין-דתי שנערך באיראן. באותה שנה קיבל את פרס מוסקוביץ' לציונות.

הרב שוורץ היה אב בית דין בסנהדרין החדשה והוא ראה את תפקידה בעיקר כלפי לא-יהודים המבקשים לקבל על עצמם את שבע מצוות בני נח.

בסוף שנות התשעים היה מיוזמי הנח"ל החרדי עבור נוער חרדי שנפלט מעולם הישיבות, ועמד בראש העמותה המלווה אותו. בשל כך הוא עבר מסכת רדיפות מצד קנאים, ונאלץ לעקור מדירתו שבשכונת מאה שערים. ביולי 2013, בעקבות קידום החוק לגיוס בני ישיבות, פרש מתפקידו בנימוק שאינו רוצה ליטול חלק במלחמת תרבות; "ברגע שכופים זו מלחמה ובמלחמה צריך להתגונן".

בימיו האחרונים בעודו מאושפז במיטת חוליו עסק יחד עם אנשי הנח"ל בהקמת ארגון בשם "מג"ן" בו יהיו חברים בוגרי הנח"ל שיתפקדו ככיתות כוננות בתחילה בערים החרדיות ולאחר מכן בשאר הארץ. היוזמה נוצרה בעקבות אירועי שומר החומות בערים המעורבות.

הרב שוורץ חיבר כ-200 חוברות וספרים בנושאים מגוונים, העוסקים בין היתר בהלכה, מחשבת ישראל, ביוגרפיות רבניות ונושאים אקטואליים. רוב הספרים יצאו בהוצאת דבר ירושלים.

היה חוזר רבות על כך שאנו בתקופה שנבואות הגאולה מתחילות להתקיים. כמו הנבואה "עֹד יֵשְׁבוּ זְקֵנִים וּזְקֵנוֹת בִּרְחֹבוֹת יְרוּשָׁלָ‍ִם וְאִישׁ מִשְׁעַנְתּוֹ בְּיָדוֹ מֵרֹב יָמִים"ראו בספרו 'בשוב ה' ציון היינו כחולמים' באתר אוצר החכמה.. רבים מספריו ומאמריו היו בנושא זה.
ממוזער|הרב שוורץ משתתף בוועידה השנתית של אגודת קדושת ציון, תשפ"א
ארגון אש"ל מוציא עלון חודשי בשם דבר חודש בחודשו עם דברי תורתו.

במרץ 2020 קרא לכל היהודים לעלות לארץ ישראל, בנימוק שמלבד החיוב מדין תורה לעלות כדברי רמב"ן, זהו גם המקום הבטוח ביותר, גם לאור עליית האנטישמיות בארצות הברית ובעולם.

הרב שוורץ תמך באגודת קדושת ציון והשתתף דרך קבע ב"ועידות השנתיות" שהיא מקיימת ביום ירושלים.
חיים אישיים ומשפחה
נשא לאשה את ילידת ירושלים שולה-שולמית שוורץ (בת ביילה ור' ישראל ניימן בעלי מגדניית ניימן) והתגוררו במעלות דפנה ברחוב מקווה ישראל בסמיכות לבית הכנסת יד שלום.

ספריו

הרב שוורץ חיבר כ־300 חוברות וספרים בנושאים מגוונים, העוסקים בין היתר בהלכה, מחשבת ישראל, ביוגרפיות רבניות ונושאים אקטואליים. רוב הספרים יצאו בהוצאת דבר ירושלים. לספריו הראשונים קיבל הסכמה מרבי שלמה זלמן אוירבך, רבי חיים שמואלביץ ורבי שלמה וולבה.

בתש"ן החל לכתוב על מאורעות התקופה, וכן על גימטריאות שרומזות על התרחשויות התקופה.

בשנותיו האחרונות ארגון אש"ל הוציא עלון חודשי בשם דבר חודש בחודשו עם דברי תורתו.

מספריו:
ספרו הראשון ראשית פרי ביכוריו היה ספר "בן תורה וישיבה" – ספר הדרכה לבני ישיבות.
ספריו הנוספים;
 אדר ופורים – לקט בענייני פורים.
 אהבת ישראל – לקט בענייני אהבת ישראל.
 אור לעמים – על שבע מצוות בני נח, הספר תורגם למספר שפות: אנגלית, צרפתית, גרמנית, ספרדית, רוסיתמסופר בשער הספר ואתם עדי באוצר החכמה. וכן ראו עולם החסידות גיליון 179 סיון תשס"ז.. ובהמשך אף לערבית.
 אבות על בנים – אודות הקשרים בין הורים לילדיהם הנשואים.
 אבלות החורבן – לקט בהלכה ובאגדה בענייני אבילות החורבן.
 אחר מיטתו – ביוגרפיה על הרב שך.
 אחרית האדם בעולם הזה – ענייני כבוד המת, אבלות וניחום אבלים.
 הרב מפוניבז' – ביוגרפיה על רבי יוסף שלמה כהנמן.
 סדרת נפלאות הבריאה – מספר של 15 חוברות העוסקות באנטומיה, ביולוגיה אסטרונומיה וחוכמות אחרות, ועוד.

קישורים חיצוניים



 הרב ישי לסר, "ודבר ה' מירושלים", אוסף גיליונות 235, צוף הוצאה לאור, אלול תשפ"ב, עמ' 82–86



 כתבה על ספרו של הרב יואל שוורץ על שבע מצוות בני נוח

הערות שוליים

קטגוריה:רבנים חרדים ישראלים
קטגוריה:אנשי חינוך חרדים ישראלים
קטגוריה:משגיחים ישראלים
קטגוריה:מחברי ספרות תורנית
קטגוריה:רבני ישיבת הנגב
קטגוריה:חברי הסנהדרין החדשה
קטגוריה:זוכי פרס מוסקוביץ' לציונות
קטגוריה:אבות בתי דין
קטגוריה:בוגרי ישיבת קול תורה
קטגוריה:בוגרי ישיבת פוניבז'
קטגוריה:בוגרי ישיבת מיר (ירושלים)
קטגוריה:ישראלים שנולדו ב-1939
קטגוריה:ישראלים שנפטרו ב-2022